Mormäntul „Domnita cu 5 inele” expus la Castelul 
Corvinilor— Hunedoara 


Conf. univ. dr. George V Grigore 


O muzica ciudata, de peste timp se auzea de la Castelul 
Corvinilor si se vedea multä miscare in curtea interioarä si in 
saloanele de piatră. Dacă vă dovedeati a fi timizi si nu indrazneati să 
intrați pur şi simplu, atunci puteaţi să priviți prin crăpăturile porții de 
la intrare la un adevărat spectacol medieval cu cavaleri şi domnite, 
muzică din aceiaşi perioadă istorică, dar puteaţi fi invitaţi şi la un tur 
nocturn prin aproape toate cotloanele şi încăperile castelului. De asta 
au avut parte, sâmbătă seara, pe 18 mai 2014 turiştii care au trecut 
pragul Castelului Corvinilor din Hunedoara, în „Noaptea muzeelor”. 
lar pentru că a fost un eveniment special, care se întâmplă o dată pe 
an, sâmbătă seara, turiştii au putut vedea, în premieră, sala ce 
adăpostea „Mormântul Domniței”, o expoziţie vernisată la ceas de 
seară.Zeci de turişti şi-au petrecut seara de sâmbătă în încăperile unde 
a trăit lancu de Hunedoara şi familia acestuia. Profitând de 
„îndreptarea” vremii, turiştii au ieşit din case si au făcut un tur nocturn 
prin camerele încărcate de istorie, au admirat exponatele vechi de sute 
de ani, au urcat în turnurile Castelului Corvinilor şi au văzut panorama 
de la înălțime. De la atelierul de fierărie, până la pivnita cu vinuri ori 
„Sala Domnitelor”, nicio încăpere nu a rămas neexplorată de către 
turiştii de toate vârstele. Turul nocturn a fost acompaniat de frumoase 
acorduri medievale care au „ieşit” de pe strunele menestrelilor special 
„tocmiti” pentru acest eveniment.lar la finalul vizitei nocturne, turistii 
au fost asteptati de „Cavalerii de Hunedoara” care, la brat cu 
frumoasele domnite, au oferit publicului „mostre” din viata medievală. 


S-au duelat în săbii, iar domnitele au „încins” un dans asa cum doar la 
nunțile din Evul Mediu mai puteai vedea. Reprezentatiile acestora „au 
dat viață” Castelului Corvinilor din Hunedoara, iar publicul le-a 
răsplătit cu aplauze la scenă deschisă. Însă, atracţia serii de sâmbătă a 
fost vernisajul unei expoziții în premieră. „Mormântul Domniței” a 
dezvăluit turiştilor una dintre cele mai importante descoperiri făcută 
de arheologi pe santierul de la Hunedoara: rămăşiţele unei tinere in 
vârstă de 20 de ani, datând din secolul al XII-lea. Potrivit 
specialiştilor, aceasta a fost îngropată împreună cu mai multe inele de 
buclă, din argint, toate fiind expuse într-una dintre sălile castelului. lar 
pentru ca publicul să îşi imagineze cum au fost ultimele momente 
înainte de îngroparea femeii, cavalerii şi domnitele de Hunedoara au 
oferit un spectacol a cărui temă a fost ritualul de pregătire pentru 
înhumarea acesteia. Protagonista acestui ritual a fost una dintre 
domnitele de Hunedoara. „Trupul tinerei a fost spălat, a fost îmbrăcat 
într-o rochie adecvată şi împodobit cu flori. I-au fost puse in par 
aceste inele de buclă ce erau confecţionate din argint, aur sau bronz, 
podoabe care erau de obicei purtate de femei”, a declarat Sorin Tincu, 
muzeograf la Castelul Corvinilor din Hunedoara. „Mormântul 
domnitei” este un unicat în ultimii 13 ani de cercetări arheologice, la 
Hunedoara. „Descoperirea mormântului tinerei de 20 de ani am făcut- 
o în anul 2008, în cadrul unor săpături preventive care ne-au rezervat 
plăcuta surpriză de a descoperi, pe lângă rămăşiţele acestei tinere, şi 
pe cele ale altor indivizi. Pe baza inventarului arheologic cuprins şi 
din aceste inele de buclă am putut data mormântul în secolul al XII- 
lea. Această necropolă, descoperită pe strada Toamnei din 
Hunedoara, deservea o aşezare civilă, care se situează pe terasa 
râului Cerna şi începe în grădina castelului şi se continuă pe sub 
străzile din vecinătatea acestuia. În urma analizei osemintelor s-au 
descoperit o serie de urme care ne fac să credem că femeia a avut 
parte de ceva violenţe la viata ei, dar sunt şi urme de violenţă post 
mortem. Au mai fost descoperiri similare, la Rácástie. Însă din 2001 si 
până acum este singura descoperire de acest gen pe care am făcut-o 

la Hunedoara”, a declarat Sorin Tincu, muzeograf la Castelul 
Corvinilor din Hunedoara. Mormäntul a fost descoperit in anul 2008, 
la 60 de metri de Castel (pe strada Toamnei, la numărul 8 — 
Mormântul C9), şi reprezintă o parte a unei necropole care deservea 
aşezarea medievală timpurie de la Hunedoara (Fortificația din Dealul 
Sânpetru, de pe terasa stângă a Cernei). Alături de schelet, au fost 
descoperite şi podoabe de argint, precum şi un ac de păr. Inelele de 
buclă apar de cele mai multe ori în morminte de femei, iar numărul lor 
variază între 1 şi până la 6 — 7 exemplare. „Domnişoara” noastră are 5 
inele, așa că putem spune că nu era o simplă domnişoară, ci avea un 
statut de „Domnitä”. Aceste artefacte au fost folosite în majoritatea 
cazurilor de către femei ca podoabe de păr, dar nu este exclusă nici 
purtarea lor ca cercei. Majoritatea erau confecționate din bronz şi 
argint, dar se cunosc şi exemplare din aur. Era o bijuterie la modă, 
răspândită pe tot teritoriul Europei centrale si de sud-est, 
corespunzătoare tuturor categoriilor sociale, singura deosebire fiind 
materia primă din care erau realizate. În Transilvania datarea lor este 
cuprinsă între secolul al X-lea si sfârşitul seolului al XII-lea d.Hr., 
nefiind un atribut etnic. Potrivit specialiştilor, scheletul Domniței 
prezintă urme care sunt rezultatul unor lovituri postmortem, iar poziţia 
anatomică a acestuia conduce la concluzia că a avut loc o 
înmormântare secundară. „Faptul că falangele labelor picioarelor nu 
sunt dispuse în conexiune anatomică ne arată că acest schelet a fost 
manipulat, după care a fost reinmormäntat si, evident, nu a mai stat 
nimeni să reaşeze falangele în poziţie anatomică. În acelaşi timp, acul 
de voal descoperit în mormânt a fost găsit în apropierea genunchiului 
şi nu în locul în care ar fi trebuit să se afle de fapt”, a mai explicat dr. 
Sorin Tincu, muzeograf la Castelul Corvinilor, specialistul care a 
descoperit scheletul.Descoperirea nu este unicat în zonă. Un cimitir 
datând din aceeaşi perioadă a fost cercetat la Räcästie, pe Dealul 
Comorilor, iar materialul arheologic descoperit se află astăzi la 
Muzeul Naţional de Istorie a Transilvaniei din Cluj-Napoca. Scheletul 
domnitei rămâne totuşi o descoperire importantă — spun specialiştii — 

pentru cä s-a reusit astfel reconstituirea intregului ansamblu medieval 
timpuriu de la Hunedoara: Cetatea, asezarea civilä si necropola.Inedita 
piesă (scheletul), care a fost expusă publicului pentru prima dată la 
Noaptea Muzeelor, poate fi vizitată acum permanent. Cercetătorii 
speră ca aceasta să reprezinte un prim pas în alcătuirea unei expoziţii 
de amploare care să cuprindă şi alte exemplare descoperite în cimitirul 
de la Räcästie. 


Cänd am ajuns in acestä iarnä cu valente de inceput de primävarä 
la Castelul Corvinilor, dupä cätiva ani de la ultima filmare la care am 
participat ca actor, am fost pläcut surprins de noile spatii din castel 
amenajate si oferite publicului. Unul dintre ele a fost si „Mormântul 
Domniței”, care m-a impresionat. Deasemenea si primitoarele spaţii 
din subsolurile castelului care au fost deschise si adăpostesc noi 
artefacte descoperite în incinta castelului, dar şi originalele 
sculpturilor ce au fost restaurate şi au solicitat înlocuire. Personalul 
amabil mi-a spus că lucrările de restaurare vor continua si abia prin 
anul 2022 vom reuşi să vedem castelul în întreaga sa splendoare. 
Pentru că iubesc istoria şi îmi place să calc pe urmele legendelor, sigur 
voi reveni la Castelul de la Hunedoara... 


Surse:  servuspress.ro; adevarul.ro, realitatea.net, wikipedia.org; 
zhd.ro, castelulcorvinilor.ro; stirileprotv.ro, aradeanca.com 

Mormântul „Domnitei cu 5 inele” (sec. XII) expus la Castelul Corvinilor de la Hunedoara 

Reconstituire a „Domniței cu 5 inele” (sec. XII). Mormânt expus la Castelul Corvinilor de la 
Hunedoara 

